b'\n_START_ARTICLE_\nAnton G\xc3\xbcnther av Oldenborg\n_START_SECTION_\nBiografi\n_START_PARAGRAPH_\nHan var s\xc3\xb8nn av greve Johann VII og Elisabeth av Schwarzburg-Blankenburg. Da faren d\xc3\xb8de i 1603 overtok han tittelen._NEWLINE_Ved hjelp av snedighet og klokt styre lyktes det greven \xc3\xa5 stort sett man\xc3\xb8vrere landene utenom tredve\xc3\xa5rskrigen. Mens krigen raste, blomstret derfor \xc3\xb8konomien i Oldenborg. _NEWLINE_Han var glad i vakre hester, og er ogs\xc3\xa5 kjent for fremavlingen av den s\xc3\xa5kalte Oldenburgerrasen. Han handlet ogs\xc3\xa5 med storfe. Danske okser ble oppfetet i hans domener og til slutt solgt p\xc3\xa5 de store markeder i Amsterdam og K\xc3\xb6ln, hvilket ga ham en form for politisk innflytelse. _NEWLINE_F\xc3\xb8rst i en alder av 51 \xc3\xa5r giftet han seg med den 18 \xc3\xa5r gamle Sophie Catherine av Slesvig-Holsten-S\xc3\xb8nderborg. Han var p\xc3\xa5 det tidspunktet allerede far til en illegitim s\xc3\xb8nn, som ikke ble opptatt i arvef\xc3\xb8lgen. Da han var den siste i sin \xc3\xa6tt, overgikk derfor grevskapene Oldenborg og Delmenhorst (unntatt Jeverland) etter hans d\xc3\xb8d til kongen av Danmark-Norge.'